ব্রায়ান লয়েড ড্যানিয়েলসন (জন্ম: মে ২২, ১৯৮১) হলেন একজন মার্কিন পেশাদার কুস্তিগির, যিনি অধিক পরিচিত ড্যানিয়েল ব্রায়ান। তিনি ডাব্লিউডাব্লিউইর সাথে সংযুক্ত ছিলেন, যেখানে তিনি ডাব্লিউডাব্লিউই স্ম্যাকডাউনের মহাব্যবস্থাপকের দায়িত্ব পালনও করেছেন রেসলিং খেলার মাঝামাঝি। বর্তমানে তিনি এইডব্লিউ তে ব্রায়ান ডেনিয়েলসন হিসেবে পেশাদার কুস্তিগির হিসেবে খেলছেন এবং তিনি ব্ল্যাকপুল কম্ব্যাট ক্লাব নামক স্টেবলের একজন সদস্য।  ডাব্লিউডাব্লিউইতে, ব্রায়ান ৩ বার ডাব্লিউডাব্লিউই ওয়ার্ল্ড চ্যাম্পিয়নশিপ,ব্রায়ানের প্রথম দুই বার ডাব্লিউডাব্লিউই চ্যাম্পিয়ন এবং তার শেষ বার ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন হিসেবে পরিগণিত। ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ, ১ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ, ১ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ এবং ১ বার ডাব্লিউডাব্লিউই ট্যাগ টিম চ্যাম্পিয়নশিপ টিম হেল নো এর অংশ হিসেবে (কেইনের সাথে) জয়লাভ করেছেন। একই সাথে তিনি ২০১১ সালে মানি ইন দ্য ব্যাংক জয়ালাভ করেন এবং ২০১৩ সালে স্ল্যামি অ্যাওয়ার্ডসে বছরের শ্রেষ্ঠ তারকা নির্বাচিত হন। তিনি ডাব্লিউডাব্লিউইর ইতিহাসে ২৬তম ট্রিপল মুকুট চ্যাম্পিয়ন এবং ডাব্লিউডাব্লিউইর বেশ কয়েকটি ক্রীড়াসূচির মেইন ইভেন্টে খেলেছেন।  ড্যানিয়েলসন পূর্বে যখন ডাব্লিউডাব্লিউইর সাথে সংযুক্ত হয়েছিলেন তখন এটি ডাব্লিউডাব্লিউএফ নামে পরিচিত ছিল। তখন তিনি ২০০০-০১ সালে ১৮ মাসের জন্য সংযুক্ত হয়েছিলেন। তিনি ২০০৯ সালে ডাব্লিউডাব্লিউইতে তার দ্বিতীয় অধ্যায় শুরু করেন। ড্যানিয়েলসন বিভিন্ন কোম্পানির হয়ে আন্তর্জাতিকভাবে তার আসল নাম এবং রিংয়ে নাম (আমেরিকান ড্রাগন) উভয় নামে কুস্তি করেছেন। তিনি ২০০২ হতে ২০০৯ সাল পর্যন্ত রিং অফ অনারে কুস্তি করেছেন, যেখানে তিনি রিং অফ অনারে প্রতিষ্ঠাতা হিসেবে পরিচিত ছিলেন। তিনি সেখানে ১ বার আরওএইচ ওয়ার্ল্ড চ্যাম্পিয়নশিপ, সর্বশেষ আরওএইচ পিওর চ্যাম্পিয়নশিপ জয়লাভ করেছেন। তিনি ২০০৪ সালে অনুষ্ঠিত রিং অফ অনারের বার্ষিক সারভাইভাল অফ দ্য ফিটেস্টের বিজয়ী। ড্যানিয়েলসন জাপানে ব্যাপকভাবে কুস্তি করেছেন। তিনি প্রো রেসলিং নোয়াহতে জিএইচসি জুনিয়র হেভিওয়েট চ্যাম্পিয়নশিপ এবং নতুন জাপান প্রো-রেসলিংয়ে আইডাব্লিউজিপি জুনিয়র ট্যাগ টিম হেভিওয়েট চ্যাম্পিয়নশিপ (কারি ম্যানের সাথে) জয়লাভ করেন। ডাব্লিউডাব্লিউই, আরওএইচ এবং জাপানের রেসলিং মিলিয়ে, ব্রায়ান সর্বমোট ১১ টি চ্যাম্পিয়নশিপ জয়লাভ করেছেন। একই সাথে স্বাধীন সার্কিটে ব্রায়ান আরো কয়েকটি চ্যাম্পিয়নশিপ জয়লাভ করেছেন, যার মধ্যে ২ বার পিডাব্লিউজি ওয়ার্ল্ড চ্যাম্পিয়নশিপ এবং ১ বার করে এফআইপি ওয়ার্ল্ড হেভিওয়েট চ্যাম্পিয়নশিপ ও ডাব্লিউএক্সডাব্লিউ ওয়ার্ল্ড হেভিওয়েট চ্যাম্পিয়নশিপ উল্লেখযোগ্য।  ২০১৬ সালে, ৩৪ বছর বয়সে, ড্যানিয়েলসন পেশাদারী কুস্তি হতে অবসর গ্রহণ করেন। পরবর্তীতে জুলাইয়ে, ডাব্লিউডাব্লিউই স্ম্যাকডাউনের মহাব্যবস্থাপকের মাধ্যমে তিনি পেশাদারী কুস্তিতে ফিরে আসেন। এরপর ২০১৭ সালে অবসর ভেঙ্গে ফিরে আসেন এবং রেসলম্যানিয়া ৩৩এ শ্যান ম্যাকমোহনের সাথে মিলে কেভিন ওয়েন্স ও স্যামি জেইনের বিরুদ্ধে জয় লাভ করেন। এবং নভেম্বর ২০১৭ তে ডব্লিউ ডব্লুইউ- তে ওয়ার্ল্ড চ্যাম্পিয়ন হোন।  তিনি ২০২১ সালে রোমান রেইন্সের বিরুদ্ধে ম্যাচে হেরে ডব্লিউ ডব্লু ইউ ত্যাগ করেন। এবং ৩ মাস পরে ২০২১ সালেই এ ই ডব্লিউ তে "ব্রায়ান ডেনিয়েলশন" নামে আত্মপ্রকাশ করেন। বর্তমানে তিনি জন মক্সি আর উইলিয়াম রিগ্যালের সাথে মিলে ব্ল্যাকপ্লুল কম্ব্যাক্ট ক্লাব নামক পেশাদার কুস্তি দলের সদস্য।  পাদটিকা  তথ্যসূত্র  বহিঃসংযোগ         বিষয়শ্রেণী:১৯৮১-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:জীবিত ব্যক্তি বিষয়শ্রেণী:মুখোশধারী কুস্তিগির বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:অ্যাবরদিনের ব্যক্তি বিষয়শ্রেণী:মস্তিষ্কের আঘাতে আক্রান্ত ব্যক্তি বিষয়শ্রেণী:শ্বেতী রোগে আক্রান্ত ব্যক্তি বিষয়শ্রেণী:ওয়াশিংটনের (রাজ্য) পেশাদার কুস্তিগির বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:পেশাদার কুস্তির প্রশিক্ষক বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:রেসলিং অবসার্ভার নিউজলেটার হল অফ ফেম বিষয়শ্রেণী:মার্কিন পরিবেশবাদী বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:মানি ইন দ্য ব্যাংক বিজয়ী বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির